
ประกาศคณะศึกษาศาสตร์และพัฒนศาสตร์
เรื่อง  การรับสมัครนิสิตฝึกประสบการณ์วิชาชีพครู ประจำปีการศึกษา 2556
ศูนย์ฝึกประสบการณ์วิชาชีพครูมีความประสงค์เปิดรับสมัครนิสิตชั้นปีที่ 4 สาขาเกษตรและสิ่งแวดล้อมศึกษา สาขาคณิตศาสตร์และคอมพิวเตอร์ศึกษา สาขาพลศึกษาและสุขศึกษา และสาขาภาษาอังกฤษศึกษา เพื่อออกฝึกประสบการณ์วิชาชีพครู ในปีการศึกษา 2556  โดยดำเนินการ ดังนี้
1.อ่านประกาศคณะศึกษาศาสตร์และพัฒนศาสตร์ เรื่อง ระเบียบและหลักเกณฑ์การฝึกประสบการณ์วิชาชีพครู
 สำหรับนิสิตระดับปริญญาตรี ก่อนการสมัคร
2.ดาวน์โหลดใบสมัครและใบตรวจสอบหลักสูตรที่ http://www.edu.kps.ku.ac.th/Edu_Teach/ ตั้งแต่วันที่ 29 ตุลาคม – 9 พฤศจิกายน 2555 โดยอ่านข้อมูลและกรอกรายละเอียดในใบสมัครให้ถูกต้องครบถ้วน พร้อมติดรูปถ่ายชุดนิสิตในใบสมัคร 1 รูป ซึ่งถ่ายไว้ไม่เกิน 1 ปีนับจากวันสมัคร 
3.ตรวจสอบการเรียนครบหลักสูตร จากตรวจสอบหลักสูตรที่ให้ดาวน์โหลด กรอกรายวิชาโดยใช้ข้อมูลใน Transcript  และให้อาจารย์ที่ปรึกษาพิจารณาและลงนามผลการพิจารณาในใบสมัคร (แนบใบเช็คหลักสูตรมาพร้อมใบสมัครด้วย)
4.แนบ Transcript  (ใบรายงานคะแนน) ที่ออกโดยกองบริการการศึกษา (กำแพงแสน)  โดยต้องแสดงผลการเรียนในภาคต้น ปีการศึกษา 2555 (หากในเอกสารยังมีรายวิชาที่ติด I ก็สามารถใช้ได้ )
5.แนบหลักฐานการลงทะเบียนเรียนของนิสิตในภาคปลาย ปีการศึกษา 2555  โดยพิมพ์จากระบบสารสนเทศนิสิตของมหาวิทยาลัยเกษตรศาสตร์ 

6.ส่งใบสมัครและเอกสารประกอบ ที่หน่วยฝึกประสบการณ์วิชาชีพครู  งานบริการการศึกษา  คณะศึกษาศาสตร์และพัฒนศาสตร์  ตั้งแต่วันที่ 5– 9 พฤศจิกายน  ก่อนเวลา 17.00 น. (การสมัครไม่เสียค่าใช้จ่ายใด ๆ ทั้งสิ้น)
7.ประกาศรายชื่อนิสิตฝึกประสบการณ์วิชาชีพครูที่ผ่านคุณสมบัติเบื้องต้น  ในวันที่ 16 พฤศจิกายน 2555 ทางเว็บไซต์  http://www.edu.kps.ku.ac.th/Edu_Teach/  และป้ายประชาสัมพันธ์ บริเวณชั้น 1 ด้านหน้าห้องสำนักงานเลขานุการคณะศึกษาศาสตร์และพัฒนศาสตร์ และป้ายประชาสัมพันธ์หน้าห้องของแต่ละภาควิชา
ทั้งนี้ตั้งแต่บัดนี้จนสิ้นสุดการรับสมัคร        

  ประกาศ ณ วันที่      ตุลาคม พ.ศ. 2555

(รองศาสตราจารย์บรรจบ  ภิรมย์คำ)

 คณบดีคณะศึกษาศาสตร์และพัฒนศาสตร์
-ร่าง-








